arnastofnun/IGC-2024 huggingface dataset:
Edvard Eriksen

Edvard Christian Johannes Eriksen (10. mars 1876, Kaupmannahöfn – 12. janúar 1959 smst.) var danskur myndhöggvari, og er hans einkum minnst fyrir Litlu hafmeyjuna. Hann bjó á Fuglabakkaveg á Friðriksbergi (Fuglebakkevej på Frederiksberg). Móðir hans var íslensk, Svanfríður Torfadóttir frá Brekku í Langadal við Djúp.

Hann lauk prófi frá danska listaháskólanum 1899 og sló nokkuð í gegn 5 árum síðar með verkinu(verkunum) Haabet (Vonin), en fyrir það verk hlaut hann hin árlegu dönsku verðlaun listaakademíunnar.

Árið 1902 hélt hann veglega sýningu á Charlottenborg. Frá 1908 var hann heiðursprófessor við listaháskólann í Carrara, á Ítalíu.

Af verkum hans öðrum má nefna stórstyttur af Kristjáni 9. og Lovísu drottningu í Dómkirkjunni í Hróarskeldu, sem var úthöggvin úr marmara og tók smíðin 3 ár 1914-17. Ennfremur gerði hann verk á norður -og suðurhlið Ny Carlsberg Glyptotek með 10 táknum úr sandsteini með táknum úr vísindum og listum.

Árið 1930 var hann ráðinn í stöðu við Thorvaldsens Museum og tveimur árum síðar var honum ánöfnuð viðurkenningin Dannebrogsorðan.
Heilongjiang

Heilongjiang "(kínverska: "黑龙江"; rómönskun: Hēilóngjiāng)" er hérað í norðausturhluta Alþýðulýðveldisins Kína. Það er nyrsta og austasta hérað landsins. Það afmarkast í norðri og austri af Rússlandi meðfram Amur fljóti og Ussuri (Wusuli) fljóti, í suðri af kínverska héraðinu Jilin og Innri Mongólíu í vestri. Höfuðborgin og stærsta borg héraðsins er Harbin.

Heilongjiang deilir landamærum að Rússneska sambandsríkinu (Amúrfylki, Hinu hebreska sjálfstjórnarfylki gyðinga, Kabarovskfylki, Prímorja fylki og Tsabajkalfylki) í norðri og austri.

Héraðið dregur nafn sitt af fljótinu Amur fljóti (á kínversku Heilong Jiang, sem þýðir „Svartdrekafljót“, og markar landamæri Alþýðulýðveldisins Kína og Rússlands. Heilongjiang markar nyrsta punkt Kína (í Mohe-borg) og einnig þeim austasta (á mótum fljótanna Amur og Ussuri).

Heilongjiang nær yfir þrjá fimmtu þess svæðis í norðausturhéruðunum þremur sem áður voru Mansjúría og hefur meira en þriðjung íbúa svæðisins. Héraðið nær yfir 463.600 ferkílómetra. Árið 2010 voru íbúar héraðsins um 38 miljónir.

Heilongjiang hefur umtalsverða landbúnaðarframleiðslu, og hráefnavinnslu, svo sem timbur, olíu og kol.

Heimildir.
Enska úrvalsdeildin 2016-17

Enska Úrvalsdeildin 2016-17 var 25. tímabil Premier League sem er efsta deild Englands síðan deildin var stofnuð árið 1992. Tímabilið hófst 13. ágúst 2016 og varði til 21. maí 2017.

Chelsea vann sinn fimmta Premier League titil og sjötta englandsmeistaratitl þegar tveir leikir voru eftir af mótinu eftir 1–0 sigur á móti West Bromwich Albion á útivelli þann 12. maí.

Leicester City voru ríkjandi meistarar og endaðu tímabilið í 12. sæti.

Burnley, Middlesbrough og Hull City voru nýliðar deildarinnar eftir að hafa komist upp um deild árið áður úr ensku meistaradeildinni

Alls tóku tuttugu lið þátt í deildini - sautján af liðunum frá tímabilinu á undan og þrjú lið sem komust upp um deild úr Ensku meistaradeildinni 2015/16

Leikvangar og staðsetning.

West Ham United flutti sig á nýjan heimavöll Ólympíuleikvanginn í London sem tekur tæpa 60.010 áhorfendur í sæti. Stoke City tók þá ákvörðun, að frá og með 2016–17 tímabilinu, skildi leikvangur þeirra skipta um nafn úr Britannia Stadium yfir í Bet365 Stadium.
Ronaldo

Ronaldo getur átt við:
Bruno Fernandes

Bruno Fernandes (fæddur 8. september 1994) er portúgalskur knattspyrnumaður sem spilar fyrir Manchester United og portúgalska karlalandsliðið í knattspyrnu.

Hann skoraði sína fyrstu þrennu fyrir United í 5-1 sigri gegn Leeds í ágúst 2021.
Fulltrúadeildarkosningar í Bandaríkjunum 2019

Sérstakar fulltrúadeildarkosningar fóru fram í þremur kjördæmi í Bandaríkjunum árið 2019.

12. kjördæmi Pennsylvaníu.

Tom Marino sitjandi þingmaður (R) sagði af sér þann 23. janúar. Sérstakar kosningar fóru fram þann 21. maí.

3. kjördæmi Norður-Karólínu.

Walter B. Jones Jr. sitjandi þingmaður (R) dó þann 10. febrúar. Sérstakar kosningar fóru fram þann 10. september.

9. kjördæmi Norður-Karólínu.

Sætið varð laust eftir að kosninganiðurstöðurnar 2018 voru óstaðfestar vegna kosningasvindlsásakana. Sérstakar kosningar fóru fram þann 10. september.
Fylkisstjórakosningar í Bandaríkjunum 2019

Fylkisstjórakosningar í Bandaríkjunum fóru fram þann 5. nóvember árið 2019.

Louisiana.

Kosningarnar fóru fram þann 16. október 2019. Aukakosningar milli John Bel Edwards og Eddie Rispone fóru fram þann 16. nóvember 2019.

Mississippi.

Phil Bryant sitjandi fylkisstjóri (R) gat ekki boðið sig fram til endurkjörs vegna kjörtímamarka.
Hangzhou

Hangzhou borg "(kínverska: 杭州; rómönskun: Hángzhōu)" er höfuðborg og fjölmennasta borg Zhejiang héraðs á austurströnd Alþýðulýðveldisins Kína. Borgin er þróuð miðstöð viðskipta og verslunar. Árið 2020 þegar síðasta manntal Kína var framkvæmt var íbúafjöldi borgkjarnans 11,9 milljónir manna en á stórborgarsvæði Hangzhou um 13 milljónir manna.

Borgin er staðsett í norðurhluta héraðsins við norðurbakka ósa Qiantang fljóts (Tsientang) við Hangzhou-flóa. Borgin hefur skipgengar vatnaleiðir við innri hluta Zhejiang í suðri, er miðstöð „Mikla skipaskurðar“ og er tengt neti síkja og vatnaleiða sem ná til óseyra Jangtse fljóts í norðri.

Borgin stendur austur af fjallarótum Tianmu fjalls („Augu heimsins“) og við hið fræga Xi vatn („Vesturvatn“]] sem hefur verið lýst í kínverskum ljóðum og myndverkum fyrir fegurð og er nú á Heimsminjaskrá UNESCO. Íbúafjöldi Hangzhou var árið 2010 um 8.7 milljónir.

Hangzhou er talin til 100 helstu fjármálamiðstöðva heims. Borgin er einnig talin ein besta verslunarborg meginlands Kína. Hún hefur laðað til sín fagfólk og frumkvöðla á sviði upplýsingatækni enda eru þar höfuðstöðvar risa á því sviði á borð við Alibaba Group. Þá eru í borginni sterkir háskólar á borð við Zhejiang háskóla, einn virtasta rannsóknaháskóla Kína.

Tilvísanir.
Gerard Piqué

Gerard Piqué Bernabéu (fæddur 2. febrúar árið 1987) er spænskur knattspyrnumaður sem leikur með FC Barcelona.

Hann hefur áður leikið með enska félaginu Manchester United og hefur síðan sumarið 2008 verið miðsvæðis í vörn Barcelona. Síðan árið 2010 hefur hann einnig verið fastamaður í aðalliði spænska landsliðsins, bæði á eldri stigum og áður í U17 og U19 landsliðum Spánar. Árið 2006 tók hann þátt í að vinna EM U-19. Hann hefur bæði EM- (2012) og HM-gull (2010) með spænska landsliðinu.

Sú staðreynd að eftirnafn Piqué er Bernabeu hefur leitt til nokkurs ruglings varðandi uppruna hans. Piqué deilir nafni með Santiago Bernabéu, heimavelli Real Madrid. Leikvangur Real Madrid er nefndur eftir Santiago Bernabéu, fyrrverandi forseti höfuðborgarklúbbsins. En nafnið „Bernabeu“ er einnig vel þekkt í Barcelona. Piqué er barnabarn fyrrverandi varaforseta FC Barcelona, Amador Bernabeu.

Líf utanvallar.

Gerard Pique var frá 2010 til 2022 í sambandi með kólumbísku söngkonunni Shakira. Þau eiga afmæli á sama degi, en Shakira er þó 10 árum eldri. Þann 23. janúar árið 2013 eignuðust þau son. og þann 29. janúar 2015 urðu þau foreldrar annars sonar síns.

Gerard Piqué lék sjóræningjakarakter í katalónsku útgáfunni af myndinni Sjóræningjar: Í ævintýri með vísindamönnum.
Giorgos Karagounis

Georgios "Giorgos" Karagounis (Gríska: Γιώργος Καραγκούνης), (fæddur 6. mars árið 1977) er grískur fyrrverandi knattspyrumaður, hann spilaði fyrir nokkur félög og Gríska landsliðið. Seinast spilaði hann fyrir enska félagið Fulham og var fyrirliði gríska landsliðsins á HM 2014 þar sem Grikkir náðu í 8. liða úrslit.

Karagounis lék sinn fyrsta leik fyrir Grikkland árið 1999, og er annar tveggja leikmanna, sem hefur leikið flesta leiki fyrir sitt land í öllum heiminum. Hann hefur spilað 139 A-landsleiki fyrir Grikkland og skorað 10 mörk. Hann skoraði sitt fyrsta landsliðsmark á EM 2004, þar sem Grikkir báru óvænt sigur úr bítum í fyrsta sinn.

Hann lék til ársins 2003 með Panathinaikos, 2003-05 spilaði hann með Inter Milan, 2005-07 með Benfica, 2007-12 aftur með Panathinaikos og 2012 til 14 með Fulham.
Jinan Yaoqiang alþjóðaflugvöllurinn

Alþjóðaflugvöllur Jinan Yaoqiang (IATA: TNA, ICAO: ZSJN) "(kínverska: "济南遥墙国际机场"; rómönskun: Jǐnán Yáoqiáng Guójì Jīchǎng)" er meginflughöfn Jinan höfuðborgar Shandong í héraðs í Alþýðulýðveldinu Kína.

Flugvöllurinn er staðsettur um 33 kílómetra norðaustur af miðborg Jian og er rétt norðan við Yaoqiang bæinn sem flugvöllurinn er nefndur eftir. Hann er tengdur við miðborg Jinan með hraðbrautum. Völlurinn er við hraðbrautir á svokölluðum Jinan hringvegi sem liggur um höfuðborgina, og hraðbrautunum Beijing – Sjanghæ og Qingdao – Yinchuan.

Alþjóðaflugvöllurinn var opnaður árið 1992 og er nú stærsti flugvöllur fyrir borgaraflug í Shandong héraði. Hann þjónar aðallega vestur- og miðsvæðum héraðsins, þar á meðal Jinan, Zibo, Tai'an, Liaocheng, Dezhou, Binzhou, Jining og Heze.

Hann er meginsafnvöllur heimaflugfélagsins "Shandong Airlines". Flugfélögin "China Eastern Airlines" og "Hainan Airlines" eru umfangsmikil á vellinum. Alls starfa 38 flugfélag á vellinum.

Flestir áfangastaðir eru innan Kína, en einnig eru flug frá Jinan til Helsinki, Osaka, Seúl, Parísar, Bangkok, Singapúr, Los Angeles, Moskvu og fleiri staða.

Árið 2018 var flugvöllurinn með um 16.6 milljónir farþega.
Hnefluætt

Hnefluætt (fræðiheiti: Russulaceae) er ætt margvíslegra sveppa. Ættin inniheldur um 1900 tegundir í 8 ættkvíslum og hefur útbreiðslu um allan heim. Hnefluætt inniheldur sveppi með áberandi hatta, svepprótarsveppi, ætisveppi og sveppi af ýmsum vaxtarformum.

Á Íslandi finnast nokkrar tegundir af hnefluætt, bæði hneflur ("Russula") og lektusveppir ("Lactarius").
Jadon Sancho

Jadon Malik Sancho (fæddur 25. mars 2000) er enskur knattspyrnumaður sem spilar með enska félaginu Manchester United og enska landsliðinu. Sancho var í yngri flokkum Watford FC og Manchester City áður en hann hélt til Þýskalands, þ.e. þýska félagsins Borussia Dortmund. Hann vakti athygli þar og skoraði sem og gaf margar stoðsendingar á tíma sínum þar. Sumarið 2021 fóru sögur af Sancho og samningi við Manchester United að verða háværari en United hafði reynt að fá hann til liðs við sig árið áður. Sancho var svo staðfestur hjá félaginu í júlí 2021 og var verðið 85 miljón evra.
Neðanjarðarlestarkerfi New York-borgar

Neðanjarðarlestarkerfi New York-borgar ("New York City Subway") er léttlestarkerfi sem sett var á laggirnar árið 1904. Það er eitt elsta almenningssamgöngukerfi heims og mest notaða. 427 stoppistöðvar eru í hverfunum Manhattan, Brooklyn, Queens og Bronx. Kerfið er það lengsta í heiminum eða 399 km. Árið 2017 fóru 5,6 milljónir daglega að meðaltali í lestirnar. Um 40% lestarteinanna eru ofanjarðar þrátt fyrir nafnið.

Lestarkerfið hefur verið opið allan sólarhringinn. Undantekningar hafa t.d. verið stormurinn Sandy, Covid-19-ráðstafanir, slys og hryðjuverk.

Frá 2020 er einungis hægt að borga með kortunum MetroCard og hinu þráðlausa OMNY. Metrocard rennur út 2023.
Eric Dier

Eric Jeremy Edgar Dier (fæddur 15. janúar 1994) er enskur knattspyrnumaður sem spilar með Tottenham Hotspur og enska landsliðinu.
Bombus flavidus

Bombus flavidus er tegund af humlum, upprunnin frá Evrópu.

Hún sníkir á B. jonellus "(Móhumla)" og öðrum af undirættinni Pyrobombus.

Líkist mjög B. bohemicus.
Mertensia ovum

Mertensia ovum er kambhveljutegund sem var lýst af Johan Christian Fabricius 1780. Hún er eina tegundin í ættkvíslinni.

Útbreiðslusvæðið er í Norður-Íshafi.
Nanchang Changbei alþjóðaflugvöllurinn

Alþjóðaflugvöllur Nanchang Changbei (IATA: KHN, ICAO: ZSCN) "(kínverska: "南昌昌北国际机场"; rómönskun:Nánchāng Chāngběi Guójì Jīchǎng)" er flughöfn Nanchang höfuðborgar Jiangxi héraðs í Alþýðulýðveldinu Kína. Hann er eini flugvöllur Jiangxi héraðs sem býður upp á alþjóðlegar tengingar

Flugvöllurinn er staðsettur um 28 kílómetra norður af miðborg Yinchuan í bænum Lehua. Hann hefur tvær farþegamiðstöðvar. Hann meginflughöfn héraðsins Jiangxi.

Nanchang Xiangtang-flugvöllur, sem bæði var ætlaður almennu farþegaflugi og herflugi, var aðalflugvöllur Nanchang borgar frá 1957 til 1999. Ljóst var að árið 1996 gæti hann ekki tekið á móti meiri umferð. Árið 1996 hófust því framkvæmdir við Changbei flugvöll, sem upphaflega var hannaður fyrir tvær milljónir farþega á ári. Hann var opnaður árið 1999 og allt farþegaflug var fært frá Xiangtang flugvellinum, sem varð eingöngu ætlaður herflug.

Árið 2004 var Nanchang Changbei flugvöllur uppfærður í alþjóðaflugvöll. Farþegafjöldi hefur vaxið gríðarlega og því var völlurinn stækkaður mikið árið 2008. Frekari stækkun er fyrirhuguð meðal annars vegna tenginga við háhraðajárnbrautir, en hröð uppbygging þeirra í Kína hefur einnig dregið úr gríðarlegum vexti farþegaflugs.

Flugvöllurinn sem tók til starfa árið 1999, hefur vaxið mjög hratt. Árið 2018 afgreiddi flugvöllurinn um 13.5 milljón farþega og um 83.000 tonn af farmi.

Snarlest og strætisvagnar tengja flughöfnina við miðborg Nanchang.

Flugfélögin "Air China", "China Eastern Airlines", "China Southern Airlines", "Hainan Airlines" og "Sichuan Airlines", eru umsvifamest á flugvellinum. Flugvöllurinn er meginsafnvöllur fyrir lággjaldaflugfélagið "Jiangxi Air" sem er í eigu heimamanna. Alls starfa á flugvellinum 49 flugfélög.

Flugvöllurinn býður meira en 130 flugleiðir til innlendra og erlendra borga. Flestir áfangastaðir eru innan Kína, en einnig eru alþjóðaflug til Bangkok, Sihanoukville, Singapúr, Osaka, Nha Trang, Mílanó, Balí og fleiri borga.

Heimildir.
Frelsisbjallan

Frelsisbjallan eða The Liberty Bell er stór steypt bronsbjalla og þekkt tákn um sjálfstæði og frelsisbaráttu Bandaríkjanna. Frelsisbjallan er staðsett í Fíladelfíu í Pennsylvaníu. Upphaflega var bjallan steypt árið 1752 fyrir héraðsstjórn í Pennsylvaníu. Á bjöllunni er ritað "Proclaim LIBERTY Throughout all the Land unto all the Inhabitants Thereof". Stór sprunga er í bjöllunni. Bjallan varð þekkt eftir 1847 en í smásögu frá þeim tíma er því haldið fram að bjöllunni hafi verið hringt 4. júlí 1776. Á árunum 1885 til 1915 var bjallan víða sýnd á sýningum og samkomum bandarískra föðurlandsvina. Margmenni kom til að sjá bjölluna. Bjallan varð fyrir hnjaski í þessum ferðalögum, fleiri sprungur mynduðust og minjagripasafnarar hnupluðu brotum úr klukkunni og var þessum sýningum og flutningum þá hætt.
Oliver Neuville

Oliver Patric Neuville fæddur 1. maí 1973 er þýskur fyrrverandi knattspyrnumaður, sem spilaði m.a fyrir Hansa Rostock, Bayer 04 Leverkusen og Borussia Mönchengladbach á ferlinum.

Schweinsteiger spilaði í 5 ár með Bayer 04 Leverkusen, og komst með félaginu í úrslitaleik í meistaradeild evrópu.
Míkhaíl Botvínník

Mikhail Botvinnik (f. 1911 - d. 1995) var sovéskur stórmeistari í skák. Hann var heimsmeistari í skák á árunum 1948-1957, 1958-1960 og 1961-1963 og er almennt talinn í hópi bestu skákmanna sem uppi hafa verið. Hann varð sex sinnum skákmeistari Sovétríkjanna. Hann var meðal keppenda á hinu firnasterka AVRO-skákmóti í Hollandi árið 1938 þar sem áttust við átta sterkustu skákmenn heims. Botvinnik varð í þriðja sæti í mótinu á eftir Paul Keres og Reuben Fine og vann m.a. fræga skák gegn fyrrverandi heimsmeistara José Raúl Capablanca. Hann sigraði með nokkrum yfirburðum í heimsmeistarakeppninni sem fram fór í Haag og Moskvu árið 1948. Hann tefldi einvígi um heimsmeistaratitilinn við Davíð Bronstein árið 1951 og Vasilí Smyslov árið 1954 og hélt titlinum á jöfnu í bæði skipti. Botvinnik tapaði svo heimsmeistaratitlinum í hendur Smyslov í einvígi árið 1957, en tókst að endurheimta titilinn í öðru einvígi við Smyslov ári síðar. Árið 1960 tapaði Botvinnik heimsmeistaraeinvíginu gegn Mikhail Tal, en náði fram hefndum í öðru einvígi ári síðar. Botvinnik missti svo heimsmeistaratitilinn endanlega árið 1963 í einvígi gegn Tigran Petrosjan, en samkvæmt nýjum reglum Alþjóða skáksambandsins (FIDE) átti hann ekki lengur rétt á öðru einvígi. Botvinnik hélt áfram þátttöku á skákmótum til ársins 1970. Eftir það tók hann að sér þjálfun efnilegra skákmanna og starfrækti skákskóla í Sovétríkjunum. Hann þjálfaði m.a. bæði Anatoly Karpov og Garrí Kasparov sem báðir urðu heimsmeistarar í skák. Hann var frumkvöðull í þróun búnaðar til að gera tölvum kleift að tefla skák.
Elínborg Þorbjarnardóttir

Elínborg Þorbjarnardóttir (1860–1947), fullu nafni Þuríður Elínborg Þorbjarnardóttir, var húsfreyja á Gufuskálum

Ævi.

Elínborg var fædd á Broddanesi í Strandasýslu 9. mars 1860. Hún var dóttir Sólborgar Sigurðardóttur og Þorbjörns Oddssonar.

Ung fluttist Elínborg vestur á Snæfellsnes, giftist þar árið 1897 Sæmundi Guðmundssyni. Þau byrjuðu búskap að Görðum, en fluttu ári síðar að Gufuskálum og bjuggu þar myndarbúi til ársins 1914, er Sæmundur drukknaði í róðri ásamt tveimur fóstursonum og vinnumanni.

Með 6 börn og eitt fósturbarn bjó hún á Gufuskálum til ársins 1941, er hún flutti til Reykjavíkur til dóttur sinnar Ásthildar.

Landnáma segir um Ketil gufu: „"Ketill tók Rosmhvalanes; sat hinn fyrsta vetur að Gufuskálum".“ (Hinar mörgu „gufur“ hér á landi, hafa vakið spurningar um hvor séu upprunalegri, mannsnöfnin eða örnefnin)

Munnmæli segja að á Gufuskálum séu gömul álög allt frá landnámstíð. Þar á að hafa numið land kona sú er Gufa hét, hún átti tvo sonu, duglega til sóknar, en missti báða í sjóinn, einn og sama dag. Þá reiddist Gufa sjónum og landinu og kvað svo á að 20 bátar skyldu farast frá Gufuskálum og menn ekki mega bjargast. Víst er að óvenju margir skipskaðar hafa þar orðið.

1914 Sæmundur Guðmundsson eiginmaður Elínborgar drukknaði í róðri ásamt tveimur fóstursonum og vinnumanni.

1931 Gaf Elínborg út pésa lítinn, prentaðan, sem hét „Gufuskálar.“ Þar segir hún um missi manns síns m.a.:"„Þessi missir minn nam mér djúpt í hjarta,“"

„"Í krafti kærleikans og miskunnseminnar er þetta bæn mín":“

„"Þú hinn voldugi herra hafs og lands, Drottinn allsherjar, blessa þú hafið og ströndina fyrir Gufuskálalandi, svo enginn, sem héðan leitar á sjóinn verði fyrir grandi, né neinn sá er leitar hér lands af sjónum farist, heldur læg þú öldurnar og stjórna hinu veika fleyi, lát engar bölbænir veikja hugi þeirra sem á hafið leita, heldur gef að þeir treysti þér einum og reiði sig á kraft þinn. Þín blessun hvíli yfir hverjum kima og hverjum tanga landsins, yfir hafinu og þeim sem á jörðinni búa nú og framvegis, meðan land er byggt."“ 1942 skrifar Dr. Þorkell Jóhannesson í Andvara greinina „Þúsund ár“ m.a. um heimsókn sína til Elínborgar á Gufuskálum.

1947 Elínborg Þorbjarnardóttir lést 4. ágúst, 87 ára að aldri.

1986 Bautasteinn Elínborgar Þorbjarnardóttur húsfreyju að Gufuskálum, Snæfellsnesi, afhjúpaður á sjómannadaginn. Sæbarinn steinn úr hennar landareign, sem nokkrar konur úr Slysavarnardeild kvenna á Hellissandi ákváðu að reisa við Gufuskálavör.

Missir Elínborgar nam henni djúpt í hjarta. Dr. Þorkell Jóhannesson segir um hana í grein sinni "Þúsund ár" í Andvara árið 1942:"Hún er snoturlega búin, að nokkuð fornum hætti. Fas hennar allt ber glöggan vott um að, að hún er vön að stjórna og láta vilja sínum framgengt verða, ekki mjög gjarnt að sinna undanbrögðum eða andmælum, húsfreyja í orðsins fornu og veglegu merkingu.”"

Nýlegar framkvæmdir á Gufuskálum.

Eftir daga Elínborgar verða nokkrar framkvæmdir á Gufuskálum, þar á meðal:
CFR Cluj

CFR Cluj er rúmenskt Knattspyrnufélag frá Cluj-Napoca í Transylvaníu . Félagið var stofnað árið 1907. Með félaginu spilar Rúnar Már Sigurjónsson.

Leikmannahópur.

"(fyrirlði)"
Þorbjörg Dýrleif Árnadóttir

Þorbjörg Dýrleif Árnadóttir (1898–1984) var íslenskur hjúkrunarfræðingur og rithöfundur.

Ævi.

Þorbjörg fæddist 8. febrúar 1898 á Skútustöðum. Hún lést í Reykjavík 7. maí 1984 en er grafin á Skútustöðum nálægt gröf föðurs síns. Foreldrar Þorbjargar voru þau Auður Gísladóttir (1869–1962) og Árni Jónsson (1849–1916) prestur og alþingismaður. Hálfsystkini hennar voru þau Þuríður (1885) og Jón (1888) en alsystkini voru þau Dýrleif Þorbjörg (1897), Gísli (1899), Þóra (1900), Gunnar (1901), Ingileif Oddný (1903), Ólöf Dagmar (1909).

Þorbjörg lauk prófi frá Verslunarskólanum árið 1916. Þremur árum síðar fór hún til Kaupmannahafnar og lauk þaðan hjúkrunarfræðiprófi árið 1923. Hún starfaði víða sem hjúkrunarkona en hélt til Bandaríkjanna árið 1937 þar sem hún stundaði nám í heilsuvernd. Vorið 1945 varð hún fyrsta íslenska konan til að ljúka meistaraprófi í faginu þegar hún útskrifaðist frá Washington-háskóla í Seattle.

Þorbjörg var virkur meðlimi í Félagi íslenskra hjúkrunarkvenna og var um tíma í stjórn þess sem og ritstjóri blaðs félagsins. Hún orti líka ljóð og skrifaði skáldsögur, fræðibók og ferðasögu.

Heimildir.
Rani Khedira

Rani Khedira (fæddur 27. janúar 1994) er þýskur knattspyrnumaður sem spilar með FC Augsburg . Hann er yngri bróðir Sami Khedira.
Þúsund og einn dagur

Þúsund og einn dagur er sagnasafn með persneskum, tyrkneskum, indverskum og kínverskum sögum, tekið saman af franska austurlandafræðingnum François Pétis de la Croix, að sögn eftir tilsögn frá dervisja að nafni Moclés í Isfahan. Ólíklegt er talið að sagnirnar hafi komið frá honum. Ein helsta fyrirmynd þess er sagnasafn á arabísku, "Al-Faraj ba’d al-Shidda", sem var vinsælt á þeim tíma, en sögurnar koma líka úr ýmsum öðrum áttum. Safnið kom út á frönsku í fimm bindum frá 1710 til 1712. Fyrirmyndin var arabíska sagnasafnið "Þúsund og ein nótt" sem Antoine Galland gaf út á frönsku nokkrum árum fyrr. Líkt og í "Þúsund og einni nótt" eru sögurnar í "Þúsund og einum degi" sagðar með rammafrásögn. Bók de la Croix varð mjög vinsæl í Evrópu og var þýdd á fjölda tungumála.
Könguldegli

Pseudotsuga macrocarpa, er barrtré sem er einlent í suðurhluta Kaliforníu.
Corvo

Corvo er ein af níu eyjum sem tilheyra hinum portúgölsku Asóreyjum. Flatarmál Corvo er 17,11 km² og fjöldi íbúa er um 470. Heiti eyjarinnar þýðir kráka, sbr. latneska orðið corvus.
Kalvin Phillips

Kalvin Mark Philips (fæddur 2. desember 1995) er enskur knattspyrnumaður sem spilar með Manchester City og enska landsliðinu. Phillips ólst upp hjá Leeds United og spilaði þar í 12 ár.
Jude Bellingham

Jude Victor William Bellingham (fæddur 29. júní 2003) er enskur knattspyrnumaður sem spilar með þýska Bundesliga félaginu Borussia Dortmund og enska landsliðinu.
Wayback Machine

Wayback Machine er safnvefsíða á internetinu sem stofnuð var af stafræna bókasafninu Internet Archive í San Francisco. Síðan er hönnuð til þess að gera notendum kleift að „ferðast aftur í tíma“ og sjá hvernig vefsíður litu áður út. Stofnendur vefsíðunnar, Brewster Kahle og Bruce Gilliat, þróuðu Wayback Machine til þess að tryggja „almennan aðgang að allri þekkingu“ með því að varðveita afrit af vefsíðum sem ekki eru lengur virkar.

Frá því að Wayback Machine var stofnuð árið 2001 hefur rúmlega 531 milljarði vefsíðna verið bætt í vefsafnið. Þjónustan hefur vakið deilur um það hvort það teljist brot á höfundarrétti að geyma afrit af vefsíðum án leyfis eigandans.
Araucaria laubenfelsii

Araucaria laubenfelsii er tegund af barrtrjám sem vex í Nýju-Kaledóníu. Það verður um 50 m hátt.
Ungversk húsdýrakyn

Ungversk húsdýrakyn (þ.e.a.s. húsdýr sem ræktuð hafa verið í Ungverjalandi) eru álitin þjóðartákn í Ungverjalandi.
Hreiðar Stefánsson

Hreiðar Stefánsson (3. júní 1918 - 10. mars 1995) var íslenskur kennari og rithöfundur, búsettur á Akureyri.

Hreiðar var höfundur á þriðja tug barna- og unglingabóka ásamt konu sinni Jennu Jensdóttur. Öddu bækurnar eru hvað þekktastar. Hjónin stofnuðu einnig skóla á Akureyri sem nefndur var Hreiðarskóli.
Penzance

Penzance (kornbreska: "Pennsans") er um 21.000-manna hafnarbær nálægt Land's End í vestur Cornwall á Englandi. Bærinn var stofnaður árið 1614.
The Inbetweeners

Eru breskir sjónvarpsþættir sem komu fyrst út árið 2008. Þættirnir fjalla um 16 ára Will McKenzie sem að þarf að fara í almenningsskóla eftir skólagöngu í einkaskóla. Fljótlega hittir hann Simon, Neil og Jay sem að var traustur hópur vina, Will eltir þá um allt við litla hrifningu Simon sem að skammaðist sín að vera í kringum nýja strákinn, en ekki leið á löngu þar til að hann varð einn af þeim.

Þættirnir urðu aðeins 18 talsins eftir, talið var að þættirnir enduðu of snemma, aðeins 2 árum eftir fyrsta þátt.

Á Íslandi voru þættirnir frumsýndir á Rúv 2012
Austrotaxus

Austrotaxus spicata er tegund af barrtrjám í gagnviðarætt sem vex í Nýju-Kaledóníu. Hún er eina tegunund sinnar ættkvíslar. Þetta er ýmist runni eða tré, allt að 25m hátt.
Amentotaxus argotaenia

Amentotaxus argotaenia er tegund af barrtrjám sem vex í Kína og nyrst í Víetnam. Það er hægvaxta runni eða lítið tré (allt að 7m).